[{"text_idx": "#000000", "text": "7. veebruari ERR Plekktrummi saates ko\u0303neles psu\u0308hhoterapeut ja kunstnik Lemme Haldre vaimse tervise teemadel ning ro\u0303hutas, et meis ko\u0303igis on isetervenemise vo\u0303ime olemas. Kunst, muusika, kirjandus on ko\u0303ik ressursid ja vaimset tervist abistavad vahendid, mis aitavad meie \u201cteetassi\u201d ta\u0308ita ja eluga paremini hakkama saada. Seda nimekirja vo\u0303ib muidugi veel ta\u0308iendada \u2013 looduses liikumine, aiapidamine, sport ja ko\u0303ikvo\u0303imalikud hobid. Millised on sinu sisemised ressursid?"}, {"text_idx": "#000001", "text": "Aasta alguses on hea vo\u0303tta u\u0308ks hetk, et vaadata tagasi mo\u0308o\u0308dunud aastale, korjata kokku kogetud o\u0303ppetunnid ja mo\u0303elda ko\u0303igele, mis la\u0308ks ha\u0308sti. Loomulikult to\u0303i 2021. aasta endaga kaasa ka parasjagu muremo\u0303tteid ja kurbust. To\u0303i ka kaotusi, pettumust ja halbu u\u0308llatusi, meile ko\u0303igile. Siiski proovin enda jaoks eelko\u0303ige esile to\u0303sta need hetked, mis to\u0303id uusi teadmisi ja taipamisi, inspiratsiooni ning hea tuju."}, {"text_idx": "#000002", "text": "Rabamari mitteametlikuks aasta alguseks pean tavaliselt septembrit. Nu\u0308u\u0308d, kui kaks kuud on aktiivsemalt toimetatud, on hea aeg veidi tagasi peegeldada. Kuidagi on nii kujunenud, et suvel kogume inspiratsiooni, pildistame, puhkame ja unistame ning septembris pu\u0308u\u0308ame selle ko\u0303ik oma po\u0303hitegevusteks \u2013 mu\u0308u\u0308giks ja turunduseks \u2013 vormistada. Rabamari a\u0308rikontseptsioon toetab samuti ha\u0308sti just sellist aastaringi, kuna suvi on u\u0308rtide korjamise ning o\u0303itsemise aeg ning suuremat sorti tee tarbimine ja\u0308a\u0308bki pigem su\u0308gis-talvesse. La\u0308bi kogu suve o\u0303itsevad erinevad taimed ja see on parim aeg pildistamiseks, et uue hooaja turundusmaterjale uuendada. Kui veebipoes maitset ja lo\u0303hna tutvustada ei saa, siis pilt u\u0308tleb ikka rohkem kui tuhat so\u0303na. Ja muidugi on Eestimaiste u\u0308rtide ja nende kasulikkuse kohta ka palju kirjutada ja o\u0308elda. Nii po\u0303nevat pa\u0308rimust, kui ka teaduslikke fakte."}, {"text_idx": "#000003", "text": "Oma esimese saagi talvevarudeks korjasin 7. aastat tagasi, kui elasime korteris ja saime u\u0308hel hetkel suure vanakooli aiaga suvila omanikeks. Ta\u0308naseks on suvila vahetunud pa\u0308ris oma maja vastu ning mul on olnud vo\u0303imalus luua oma soovide ja\u0308rgi kujundatud tarbeaed. Nende aastate jooksul on va\u0308lja kujunenud ka kindlad taimed, mida kasvatan, talveks kogun ja kuivatan."}, {"text_idx": "#000004", "text": "Vaatasin just ja\u0308rele \u2013 olen ettevo\u0303tja olnud ta\u0308pselt 18 aastat ja oma seniseid ettevo\u0303tmisi olen alati teinud kellegiga koos \u2013 po\u0303hiliselt abikaasaga vo\u0303i o\u0303e Mariga."}, {"text_idx": "#000005", "text": "Esimene to\u0303uge ettevo\u0303tlusega alustamiseks tuli ta\u0308nu fotograafia hobile. Ta\u0308nu erinevatele juhustele sattus tehtud pilte tru\u0308kistesse ning ajakirjadesse ja arve esitamiseks tuli leida sobiv lahendus. 2003. aastal olid ka\u0308ibel Eesti kroonid ning ettevo\u0303tte loomiseks oli vaja 25 000 krooni OU\u0308 osakapitali sissemakse jaoks. See oli tol ajal ta\u0308iesti u\u0308u\u0308ratu summa ning oma esimese firma tegemiseks otsustasime valida hoopis UU\u0308 (usaldusu\u0308hing) ettevo\u0303tlusvormi. UU\u0308 vo\u0303ivad luua kaks fu\u0308u\u0308silist isikut, kellest u\u0308ks (ta\u0308isosanik) vastutab kogu oma varaga ning u\u0308ks isik (usaldusosanik) oma sissemakse ulatuses. Mina oli tol hetkel 23. aastane ja ta\u0308iesti varatu, seega sobis selline vorm alustamiseks ideaalselt! Ettevo\u0303tte nimeks sai Kriips UU\u0308 ning lisaks fotode mu\u0308u\u0308gile sai harjutada ka\u0308tt ka graafilise disaini ning sisekujundusega. Abikaasa it-haridust kasutasime a\u0308ra kodulehtede tegemiseks, sest WordPress\u2019i siis veel ei olnud ja veebilehti oskasid teha vaid itipoisid."}, {"text_idx": "#000006", "text": "Ta\u0308na on tarkuse pa\u0308ev! Kahel eelneval aastal olen lastega koos alustanud septembris uut kooliaastat, seekord on teisiti \u2013 lehvitan neile koduuksel. Minu o\u0303pingud on selleks korraks tehtud."}, {"text_idx": "#000007", "text": "Palju aastaid oli mul kuskil kuklas ko\u0303hklus, et mida ma siis pa\u0308riselt ikkagi oskan. Vahel on tunne, et ma ise olen enda suurim vaenlane ja sisemine kriitik. Pea 20 aastat on kogunenud kogemust va\u0308ikeettevo\u0303tjana, olen to\u0308o\u0308tanud erinevatel ametitel ja ka\u0308in ka palgato\u0308o\u0308l. Varasem u\u0308likoolidiplom u\u0308tleb, et ma oskan taani keelt. Jah, see on tulnud kasuks ja\u0308lgides Skandinaavia insta kontosid \ud83d\ude42 aga kas see on piisav ettevo\u0303tjana tegutsemiseks? Kas mul on ja\u0308a\u0308nud midagi olulist teadmata vo\u0303i omandamata? Olen ko\u0303ik senise saavutanud katsetamise, erinevatel kursustel osalemise ning raamatute lugemise teel."}, {"text_idx": "#000008", "text": "2 aastat tagasi otsustasin nendest kahtlustest lahti saada ning la\u0308ksin o\u0303ppima Tartu U\u0308likooli magistrisse majandust ja ettevo\u0303tlust. Eestis on va\u0308ga a\u0308ge see, et ko\u0303rgharidus on tasuta. Kas sa teadsid, et teise hariduse saab samuti omandada tasuta, kui viimasest o\u0303ppimisest on mo\u0308o\u0308das kaks nominaalaega? Jah, isegi stippi saab!"}, {"text_idx": "#000009", "text": "Ma olen alati olnud taimeteede usku ja ma arvan, et meil eestlastena on ravimtaimede kasutamine juba lapsepo\u0303lvest alates kuidagi elu loomulik osa. Alles viimased aastad olen rohkem mo\u0303elnud sellele, kuidas tegelikult vo\u0303tan va\u0308ga iseenesestmo\u0303istetavana igasu\u0308gisest metsaska\u0308iku pohlade ja mustikate korjamiseks ja ka oma aia piparmu\u0308nt leiab juba aastaid otsetee vee- ja teekannu. Ning ma absoluutselt ei kahtle selles, et meie metsast vo\u0303i aiast korjatu on puhas ja sobib otse suhu pistmiseks vo\u0303i et C-vitamiini saab ko\u0303ige paremini va\u0308rsketest metsamarjadest. Aina enam olen hakanud seda maailmas ainulaadset ja meile vabalt ka\u0308ttesaadavat loodusvara endale teadvustama ning hindama. Olen uuesti otsinud va\u0308lja taimeraamatud ja rahvatarkused, et kokku korjata veelgi rohkem vanavanemate teadmisi taimeteede vo\u0303lumaailma kohta."}, {"text_idx": "#000010", "text": "Lisaks tavapa\u0308rastele koduapteegis olevatele taimeteedele (piparmu\u0308nt, kummel, pa\u0308rnao\u0303is), on nu\u0308u\u0308dseks minu taimemenu\u0308u\u0308 rikastunud uute ja po\u0303nevate maitsetega. Olen hakanud eristama hommiku- ja o\u0303htuteed, otsinud asendust kohviso\u0303ltuvusele ning proovinud kuumal suvepa\u0308eval ja\u0308a\u0308teede to\u0303mmiseid. Ka Rabamari teesegud on pidevalt katsetuses, et otsida uusi huvitavaid maitseid oma keha ja vaimu turgutamiseks."}, {"text_idx": "#000011", "text": "See oli 2019. aasta su\u0308gisel, kui viisime Eestisse erinevatest maailmanurkadest saabunud va\u0308lisku\u0308lalised rabamatkale. La\u0308bi metsa raba poole sammudes sattusime pohla- ja mustikava\u0308lule ja loomulikult ei saanud ma kiusatusele vastu panna, et po\u0303sed marjadest punni su\u0308u\u0308a. Va\u0308lisku\u0308lalised pidid samal ajal minestusse langema, sest neile tundus uskumatu, et keegi nopib midagi maast (oh o\u0303udust, st maa pealt, kus me ko\u0303ik ko\u0303nnime) ja pistab otse suhu \ud83d\ude43 Selle peale ku\u0308sis meie rabamatka teejuht s\u030cokeeritud ku\u0308lalistelt \u2013 kas teate miks metsik pohl on maailmas defitsiit? Aga sellepa\u0308rast, et pohl valib kasvamiseks vaid sellise koha, kus on absoluutselt puhas keskkond. Ja neid kohti on maailmas va\u0308he, metsik pohl kasvab vaid Po\u0303hjamaades."}]